|  |
| --- |
| **Հավելված**  ՀՀ Սյունիքի մարզի Գորիս համայնքի ավագանու  2018թ. մարտի 12-ի N 22-Ա որոշման |

**1. ԸՆԴՀԱՆՈՒՐ ԴՐՈՒՅԹՆԵՐ**

1.1. «Գորիս համայնքի բարեկարգում» համայնքային ոչ առևտրային կազմակերպությունը (այսուհետ` Կազմակերպություն) շահույթ ստանալու նպատակ չհետապնդող, իրավաբանական անձի կարգավիճակ ունեցող ոչ առևտրային կազմակերպություն է, որը ստեղծվել է Հայաստանի Հանրապետության Սյունիքի մարզի Գորիս համայնքի ղեկավարի` 2018 թվականի մարտի 5-ի N 105-Ա և Հայաստանի Հանրապետության Սյունիքի մարզի Գորիս համայնքի ավագանու` 2018 թվականի մարտի 12-ի N 22-Ա որոշումներով` Հայաստանի Հանրապետության Սյունիքի մարզի Գորիս համայնքում բարեկարգման և այլ բնագավառներում գործունեություն իրականացնելու նպատակով:

1.2. Կազմակերպությունն իր գործունեության ընթացքում ղեկավարվում է Հայաստանի Հանրապետության սահմանադրությամբ, Հայաստանի Հանրապետության Քաղաքացիական Օրենսգրքով (այսուհետ` Օրենսգիրք), «Պետական ոչ առևտրային կազմակերպությունների մասին» Հայաստանի Հանրապետության օրենքով (այսուհետ` Օրենք), այլ իրավական ակտերով և սույն կանոնադրությամբ:

1.3. Կազմակերպության հիմնադիրը Հայաստանի Հանրապետության Սյունիքի մարզի Գորիս համայնքն է (այսուհետ` Հիմնադիր), որի անունից հանդես է գալիս Հայաստանի Հանրապետության Սյունիքի մարզի Գորիս համայնքի ղեկավարը (այսուհետ` Համայնքի ղեկավար):

1.4. Կազմակերպությունը, որպես սեփականություն, ունի առանձնացված գույք և իր պարտավորությունների համար պատասխանատու է այդ գույքով: Կազմակերպությունը կարող է իր անունից ձեռք բերել ու իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:

1.5. Կազմակերպությունն ունի Հայաստանի Հանրապետության պետական զինանշանի պատկերով իր անվանմամբ կնիք, դրոշմներ, խորհրդանիշ, ձևաթղթեր և ՀՀ օրենսդրությամբ չարգելված անհատականացման այլ միջոցներ:

1.6. Կազմակերպությունն ունի ինքնուրույն հաշվեկշիռ, եկամուտների և ծախսերի

նախահաշիվ:

1.7. Կազմակերպությունը պատասխանատվություն չի կրում Հիմնադրի պարտավորությունների համար: Հիմնադիրը պատասխանատվություն է կրում մինչև Կազմակերպության պետական գրանցումը ծագած` Կազմակերպության ստեղծման հետ կապված պարտավորությունների համար:

1.8. Կազմակերպության անվանումն է՝

Հայերեն լրիվ՝ «Գորիս համայնքի բարեկարգում» համայնքային ոչ առևտրային կազմակերպություն, կրճատ` «Գորիս համայնքի բարեկարգում» ՀՈԱԿ:

1.9. Կազմակերպության գտնվելու վայրն է՝ 3205, Հայաստանի Հանրապետություն, Սյունիքի մարզ, քաղաք Գորիս, Արցախյան խճուղի թիվ 8:

**2. ԿԱԶՄԱԿԵՐՊՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿԸ**

2.1. Կազմակերպութունը ստեղծվում է Հայաստանի Հանրապետության Սյունիքի մարզի Գորիս համայնքում բարեկարգման և այլ բնագավառներում գործունեություն իրականացնելու համար:

2.2. Կազմակերպության գործունեության առարկան և նպատակն է Հայաստանի Հանրապետության Սյունիքի մարզի Գորիս համայնքում`

ա) բնակչության կենսաապահովման խնդիրների լուծման նպատակով մատուցվող ծառայությունների իրականացում,

բ) բարեկարգման աշխատանքների իրականացում,

գ) կանաչապատման աշխատանքների իրականացում,

դ) շրջակա միջավայրի պահպանության աշխատանքների իրականացում,

ե) ծառատունկի և ծառերի էտման աշխատանքների իրականացում,

զ) հողաշինարարական, շինարարական և շինվերանորոգման աշխատանքների իրականացում,

է) թափառող կենդանիների դեմ պայքարի աշխատանքների իրականացում,

ը) անձրևաջրատար ցանցերի ընթացիկ նորոգման, պահպանման և շահագործման աշխատանքների իրականացում,

թ) ներհամայնքային ճանապարհների մաքրման և ձնամաքրման աշխատանքների իրականացում,

ժ) վճարների հավաքագրում և գանձում,

ի) այլ աշխատանքների և գործունեության իրականացում:

2.3. Հիմնադրի որոշմամբ Կազմակերպությունը կարող է իրականացնել ձեռնարկատիրական գործունեության հետևյալ տեսակներով.

* Կազմակերպությանը ամրացված գույքի վարձակալության տրամադրում:
* ՀՀ օրենսդրությամբ սահմանված այլ տնտեսական գործունեության իրականացում:

2.4. Իր առջև դրված խնդիրների արդյունավետ իրականացման համար Կազմակերպությունը իրավունք ունի`

* ՀՀ օրենսդրությամբ սահմանված կարգով իր կողմից կնքված պայմանագրերի ու համաձայնագրերի հիման վրա երկկողմանի ու բազմակողմանի հաստատել կապեր Հանրապետության և օտարերկրյա կազմակերպությունների, հիմնարկների, իրավաբանական և ֆիզիկական անձանց հետ.
* պայմանագրային հիմունքներով իրականացվող աշխատանքներին ներգրավել այլ կազմակերպությունների կամ անհատների.
* կատարել տարատեսակ աշխատանքներ կադրերի պատրաստման, վերապատրաստման, մասնագետների փորձի փոխանակման բնագավառներում:

2.5. Կազմակերպությունը կարող է իրականացնել միայն օրենքով կամ հիմնադրի որոշմամբ ուղղակիորեն նախատեսված գործունեության տեսակներ:

Օրենքով սահմանված գործունեության առանձին կամ Լիցենզավորված գործունեության տեսակներով Կազմակերպությունը կարող է զբաղվել միայն լիցենզիայի առկայության դեպքում` Կազմակերպության ստացած լիցենզիայի, կամ Հիմնադրի համապատասխան որոշման ու հանձնարարականի հիման վրա լիցենզիա ստանալու պահից կամ նրանում նշված ժամկետում: Եթե լիցենզիայի հատկացման պայմաններում նախատեսված է, որ Կազմակերպությունը բացի լիցենզավորվող գործունեությունից այլ գործունեությամբ զբաղվել չի կարող կամ սահմանափակումներ են դրվում գործունեության առանձին տեսակներով զբաղվելու վրա, ապա Կազմակերպությունը լիցենզիայի գործողության ժամկետում իրավունք չունի զբաղվել այլ գործունեությամբ, բացառությամբ լիցենզիայով նախատեսվածների կամ այն գործունեություններով, որոնց մասին նշված է լիցենզիայի մեջ:

**3. ԿԱԶՄԱԿԵՐՊՈՒԹՅԱՆ ԿԱՌԱՎԱՐՈՒՄԸ**

3.1. Կազմակերպության կառավարումն իրականացնում են Հիմնադիրը, Համայնքի ղեկավարը և Կազմակերպության գործադիր մարմինը՝ Տնօրենը: Համայնքի ղեկավարը, Կազմակերպության գործադիր մարմինը Կազմակերպության անունից հանդես գալիս պետք է գործեն բարեխղճորեն և ողջամիտ՝ ի շահ իրենց կողմից ներկայացվող Կազմակերպության:

3.2. Կազմակերպության կառավարման բարձրագույն մարմինը Կազմակերպության Հիմնադիրն է, որն ունի Կազմակերպության գործունեությանը և կառավարմանը վերաբերվող ցանկացած հարցի վերջնական լուծման իրավունք, բացառությամբ օրենքով նախատեսված դեպքերի:

3.3. Կազմակերպության Հիմնադիրը ապահովում է Կազմակերպության բնականոն գործունեությունը և պատասխանատվություն է կրում սույն կանոնադրությամբ սահմանված գործունեության չկատարման կամ անպատշաճ իրականացման համար:

3.4. Կազմակերպության Հիմնադրի բացառիկ լիազորություններն են՝

ա) Կազմակերպության հիմնադրումը,

բ) Կազմակերպության գործունեության առարկայի և նպատակ՝ այդ թվում նրա կողմից իրականացվող ձեռնարկատիրական գործունեության տեսակների սահմանումը,

գ) Կազմակերպության վերակազմակերպումը և լուծարումը,

դ) Կազմակերպությանը սեփականության իրավունքով հանձնվող և (կամ) ամրացվող՝ համայնքին պատկանող գույքի կազմի ու արժեքի կամ իր կողմից Կազմակերպությանն ամրացված գույքը (այդ թվում` գույքի օգտագործման ընթացքում առաջացած անբաժանելի բարելավումները) հետ վերցնելու հաստատումը,

ե) Կազմակերպության կանոնադրության հաստատումը, դրանում փոփոխությունների, լրացումների կատարումը, Կազմակերպության կանոնադրության նոր խմբագրությամբ հաստատումը և վերանվանումը,

զ) Կազմակերպության կառավարման համակարգի սահմանումը,

է) Կազմակերպության լուծարման հանձնաժողովի նշանակումը և լուծարման հաշվեկշռի հաստատումը,

ը) Կազմակերպության գործունեության առարկայի և նպատակների, այդ թվում` Կազմակերպության կողմից իրականացվող գործունեության տեսակների և ծրագրերի սահամնումը,

թ) Կազմակերպության առանձնացված ստորաբաժանումների և հիմնարկների ստեղծումը, գործունեության դադարեցումը, դրանց կանոնադրությունների հաստատումը,

ժ) Կազմակերպության կառուցվածքի, աշխատողների քանակի, հաստիքացուցակի և պաշտոնային դրույքաչափերի հաստատումը,

Կազմակերպության Հիմնադիրն իրավունք ունի որոշումներ ընդունել նաև Օրենքով և սույն կանոնադրությամբ նախատեսված ցանկացած այլ հարցի շուրջ:

3.5. Համայնքի ղեկավարը`

ա) Պաշտոնում նշանակում և ազատում է Կազմակերպության Տնօրենին:

բ) Կազմակերպության Տնօրենի նկատմամբ կիրառում է խրախուսման միջոցներ ու նշանակում կարգապահական տույժեր,

գ) իրականացնում է Կազմակերպության գործունեության վերահսկողությունը,

դ) կասեցնում կամ ուժը կորցրած է ճանաչում Կազմակերպության գործադիր մարմնի՝ Հայաստանի Հանրապետության օրենսդրության և այլ ավելի բարձր իրավաբանական ուժ ունեցող իրավական ակտերի պահանջներին հակասող հրամանները, հրահանգները, կարգադրություններն ու ցուցումները,

ե) լսում է Կազմակերպության գործունեության մասին հաշվետվություններ, քննում է դրանց գործունեության վերստուգման արդյունքները,

զ) վերահսկողություն է իրականացնում Կազմակերպությանն ամրացված համայնքային սեփականության օգտագործման և պահպանության նկատմամբ,

է) վերահսկողություն է իրականացնում Կազմակերպության սեփականության պահպանության նկատմամբ,

ը) համաձայնություն է տալիս Կազմակերպությանը ամրացված գույքի վարձակալության տրամադրման համար:

Համայնքի ղեկավարը իրականացնում է օրենքով, Հիմնադրի որոշումներով նախատեսված այլ գործառույթներ:

3.6. Կազմակերպության գործադիր մարմինը` Տնօրենը.

ա) Կազմակերպության ընթացիկ, արտադրատնտեսական, ֆինանսական և այլ գործունեության ղեկավարումն իրականացնում է Տնօրենը, որին պաշտոնում նշանակում և ազատում է Համայնքի ղեկավարը:

Տնօրենը լուծում է բոլոր հարցերը, բացի Կազմակերպության Հիմնադրի իրավասությանը վերապահված հարցերի:

Տնօրենն օրենքով, Հիմնադրի որոշումներով, Համայնքի ղեկավարի որոշումներով, կարգադրություններով, աշխատանքային պայմանագրով և սույն կանոնադրությամբ իրեն վերապահված լիազորությունների սահմաններում ղեկավարում է Կազմակերպության գործունեությունը և կրում պատասխանատվություն՝ ՀՀ օրենսդրության, Հիմնադրի որոշումների կամ Համայնքի ղեկավարի որոշումների, կարգադրությունների, սույն կանոնադրության և կնքված պայմանագրերի պահանջները չկատարելու կամ ոչ պատշաճ կատարելու համար:

բ) Տնօրենի հետ կնքվում է աշխատանքային պայմանագիր, որը ստորագրում է Համայնքի ղեկավարը:

գ) Տնօրեն կարող է նշանակվել բարձրագույն կրթություն ունեցող, Հայաստանի Հանրապետության գործունակ ցանկացած քաղաքացի:

ե) Տնօրենի պաշտոնում նշանակված անձը գույքային պատասխանատվություն է կրում իր մեղքով Կազմակերպությանն, Հիմնադրին, համայնքին և պետությանը պատճառած վնասի համար, ընդ որում` Տնօրենի լիազորությունների դադարեցումը հիմք չէ պատճառած վնասը հատուցելու պարտականությունը չկատարելու համար:

զ) Տնօրենի պաշտոնում նշանակված անձը պարտավոր է չկատարել Հիմնադրի, Համայնքի ղեկավարի օրենսդրությանը հակասող որոշումները, կարգադրությունները, հրամանները, հրահանգները և դրանց չկատարման համար չի կարող ենթարկվել պատասխանատվության:

է) Կազմակերպության Տնօրենը պետք է գործի բարեխղճորեն և ողջամիտ` ի շահ Կազմակերպության:

ը) Տնօրենի բացակայության դեպքում` Համայնքի ղեկավարի գրավոր կարգադրության համաձայն` Տնօրենի լիազորություններն իրականացնում է այլ անձ:

3.7. Կազմակերպության Տնօրենը`

ա) առանց լիազորագրի հանդես է գալիս Կազմակերպության անունից, ներկայացնում է Կազմակերպության շահերն այլ կառույցների, մարմինների, իրավաբանական և ֆիզիկական անձանց հետ փոխհարաբերություններում, ինչպես նաև դատարանում,

բ) ՀՀ օրենսդրությամբ, Հիմնադրի ու Համայնքի ղեկավարի որոշումներով, կարգադրություններով ու սույն կանոնադրությամբ սահմանված կարգով տնօրինում է Կազմակերպության գույքը, այդ թվում` ֆինանսական միջոցները,

գ) տալիս է Կազմակերպության անունից հանդես գալու լիազորագրեր,

դ) աշխատանքի է նշանակում և աշխատանքից ազատում է Կազմակերպության աշխատողներին, նրանց նկատմամբ կիրառում խրախուսման միջոցներ ու նշանակում կարգապահական տույժեր: Կազմակերպության կազմում հիմնարկներ, կառուցվածքային ստորաբաժանումներ, մասնաճյուղեր կամ ներկայացուցչություններ ստեղծվելու դեպքում դրանց ղեկավարներին (Տնօրեններին) աշխատանքի է նշանակում և աշխատանքից ազատում է միայն Համայնքի ղեկավարի համաձայնությամբ,

ե) բանկերում բացում է հաշվարկային հաշիվներ և այլ հաշիվներ, կնքում պայմանագրեր,

զ) կատարում է աշխատանքի բաշխում Կազմակերպության աշխատողների միջև,

է) սահմանում է Կազմակերպության կառուցվածքային ստորաբաժանումների իրավասությունները և կազմակերպում է դրանց աշխատանքը` ապահովելով ներդաշնակ գործունեությունը,

ը) Կազմակերպության գործունեության վերաբերյալ առաջարկություններ է ներկայացնում Հիմնադրին և Համայնքի ղեկավարին,

թ) Օրենքով և սույն կանոնադրությամբ սահմանված իր լիազորությունների սահմաններում արձակում է հրամաններ, հրահանգներ, տալիս կատարման համար պարտադիր ցուցումներ և վերահսկում դրանց կատարումը,

ժ) ապահովում է Կազմակերպության գործունեության մասին համապատասխան հաշվետվությունների կազմումը և դրանց սահմանված կարգով ներկայացնումը,

ի) իրականացնում է ՀՀ օրենսդրությանը չհակասող այլ լիազորություններ:

**4. ԿԱԶՄԱԿԵՐՊՈՒԹՅԱՆ ԳՈՒՅՔՆ ՈՒ ՖԻՆԱՆՍԱԿԱՆ ՄԻՋՈՑՆԵՐԸ**

4.1. Կազմակերպության սեփականությունը ձևավորվում է Կազմակերպության հիմնադրման ժամանակ և հետագայում Հիմնադրի կողմից սեփականության իրավունքով նրան հանձվող, ինչպես նաև Կազմակերպության գործունեության ընթացքում արտադրված և ձեռք բերված գույքից:

4.2. Կազմակերպությունն իրավունք ունի օրենքին, Հիմնադրի, Համայնքի ղեկավարի որոշումներին և /կամ/ սույն կանոնադրությանը համապատասխան իր հայեցողությամբ տիրապետել, տնօրինել և օգտագործել սեփականության իրավունքով իրեն պատկանող գույքը:

4.3. Կազմակերպության սեփականության պահպանման հոգսը կրում է Կազմակերպությունը:

4.4. Կազմակերպության սեփականության վրա կարող է բռնագանձում տարածվել միայն դատական կարգով:

4.5. Հիմնադիրը կարող է Կազմակերպությանն անժամկետ և անհատույց օգտագործման իրավունքով ամրացնել ցանկացած գույք: Հիմնադիրն իրավունք ունի հետ վերցնել իր կողմից Կազմակերպությանն ամրացված գույքը:

4.6. Կազմակերպությունն իրավունք չունի իրեն ամրացված գույքը կամ դրա նկատմամբ իր իրավունքներն օտարելու կամ գրավ դնելու: Կազմակերպությունն իրավունք ունի իրեն ամրացված գույքը տրամադրել վարձակալության: Ամրացված գույքի վարձակալության ժամկետը մեկ տարուց ավելի չի կարող սահմանվել:

Ամրացված գույքի օգտագործման արդյունքում Կազմակերպության ստացած եկամուտները Կազմակերպության սեփականությունն են:

4.7. Կազմակերպության ֆինանսական միջոցների հիմնական աղբյուր են հանդիսանում ՀՀ պետական և համայնքային բյուջեներից հատկացումները, վճարովի ծառայություններից և սույն կանոնադրությամբ նախատեսված ու ՀՀ օրենսդրությամբ չարգելված այլ գործունեության արդյունքում գոյացած սեփական միջոցները, իրավաբանական և ֆիզիկական անձանց կամավոր ներդրումներն ու հանգանակությունները, տեղական և միջազգային կազմակերպությունների կողմից տրամադրված դրամաշնորհները։ Տարբեր աղբյուրներից մուտք եղած բոլոր միջոցները մտնում են Կազմակերպության եկամուտների մեջ և կազմում նրա ֆինանսական միջոցների միասնական ֆոնդը:

4.8. Կազմակերպության գործունեության ընթացքում առաջացած շահույթն օգտագործվում է սույն կանոնադրությամբ նախատեսված նպատակների (Կազմակերպության տեխնիկական հագեցվածության բարելավման, այդ թվում հիմնական միջոցների ձեռքբերման, Կազմակերպության աշխատանքային գործունեությունը ապահովող գույքի և նյութերի ձեռքբերման, պարգևատրումների, հավելավճարների և խրախուսման այլ միջոցներով Կազմակերպության աշխատակիցների սոցիալական պաշտպանվածության բարձրացման, Աշխատակիցների մասնագիտական որակավորման բարձրացման նպատակով դասընթացների կազմակերպման կամ մասնակցություն կազմակերպված դասընթացներին և այլն) իրականացման համար:

**5. ԿԱԶՄԱԿԵՐՊՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ**

5.1. Կազմակերպությունը կարող է վերակազմակերպվել կամ լուծարվել Հիմնադրի որոշմամբ, ՀՀ քաղաքացիական օրենսգրքով սահմանված կարգով: Համայնքային Կազմակերպությունը կարող է լուծարվել նաև սնանկության հետևանքով, իսկ օրենքով նախատեսված դեպքերում նաև դատական կարգով:

5.2. Կազմակերպության լուծարման դեպքում, պարտատերերի պահանջները բավարարելուց հետո, մնացած գույքն ուղղվում է ՀՀ Սյունիքի մարզի Գորիս համայնքի բյուջե:

5.3. Կազմակերպության լուծարմամբ նրա գործունեությունը դադարում է՝ առանց իրավունքները և պարտականություններն իրավահաջորդության կարգով այլ անձանց անցնելու:

5.4. Կազմակերպությունը համարվում է լուծարված, իսկ նրա գործունեությունը` դադարած` այդ մասին իրավաբանական անձանց պետական գրանցամատյանում համապատասխան գրանցում կատարելու պահից: